Z A P I S N I K

**29.** sjednice Školskog odbora Gimnazije „Matija Mesić“ održane **4. travnja 2016.** godines početkom u **13,10**  sati u zgradi Gimnazije.

Prisutni: Mirjana Stanić, Zlatko Markovinović, Andrea Sertić, Anita Holub i Daria Pinjuh-Budisavljević

Odsutni: Dubravka Pitlović i Vesna Gajger

Sjednici prisustvuju: Goran Zavor, ravnatelj i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 28. sjednice Školskog odbora

2. Davanje prethodne suglasnosti na prijedlog ravnatelja o nadopuni norme nastavnicima

koji u školi rade na neodređeno vrijeme s nepunim radnim vremenom

3. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

4. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa do 60 dana bez raspisivanja natječaja

5. Donošenje odluke o početku postupka nabave za usluge izvođenja edukacije Kvalitetna

škola i izrade priručnika Kvalitetna škola u sklopu projekta STEM genijalci, procijenjene

vrijednosti veće od 70.000,00 kuna bez PDV-a, a manje od 200.000,00 kuna bez PDV-a

6. Donošenje odluke o početku postupka nabave za uslugu tiska priručnika za nastavnike u

sklopu projekta STEM genijalci, procijenjene vrijednosti veće od 70.000,00 kuna bez

PDV-a, a manje od 200.000,00 kuna bez PDV-a

7. Različito

Predloženi dnevni red jednoglasno je prihvaćen.

**Ad 1.**

Tijekom prijedloga o usvajanju zapisnika 28. sjednice predsjednica Školskog odbora imala je određene primjedbe na zapisnik o čemu se povela rasprava. Članica Školskog odbora Daria Pinjuh Budisavljević također je bila protiv usvajanja zapisnika jer joj nije bilo jasno zbog čega je po natječaju primljen kandidat kojeg je ravnatelj predložio. Kako nije bila na prethodnoj sjednici, ravnatelj je ponovio zbog čega je predloženi kandidat primljen. Nakon što je ustanovljeno da primjedbe na zapisnik nisu mogle utjecati na donošenje odluke o izboru kandidata, jednoglasno je usvojen zapisnik 28. sjednice Školskog odbora.

**Ad 2.**

Suglasnosti Ministarstva znanosti, obrazovanja i sporta za raspisivanje natječaja i popunjavanje upražnjenih radnih mjesta nastavnika dobivena je 10. ožujka 2016. godine.

Osim suglasnosti za upražnjeno radno mjesto, škola je također zatražila, i dobila, suglasnost za 6 sati nastave tjelesne i zdravstvene kulture. Radi se o satima koji su upražnjeni zbog primjene Kolektivnog ugovora za zaposlenike u srednjoškolskim ustanovama, odnosno umanjenja norme nastavnicima koji su obavljali poslove u neposrednom odgojno-obrazovnom radu s učenicima od 30 i više godina rada. Sukladno Zakonu o odgoju i obrazovanju u osnovnoj i srednjoj školi za te sate nismo raspisivali natječaj nego je do punog radnog vremena nadopunjena norma nastavniku koji već radi u školi na neodređeno vrijeme s nepunim radnim vremenom (članak 107. točka 10. Zakona o odgoju i obrazovanju u osnovnoj i srednjoj školi).

Ravnatelj predlaže da se do punog radnog vremena norma nadopuni Alenu Čmelješeviću, prof. fizičke kulture.

Na prijedlog ravnatelja nije bilo primjedbi pa je Školski odbor jednoglasno donio sljedeću

ODLUKU

Daje se suglasnost na ravnateljevu odluku o nadopuni norme i zasnivanju radnog odnosa s punim radnim vremenom za Alena Čmelješevića, prof. fizičke kulture.

**Ad 3.**

Kao što je već naprijed navedeno, škola je suglasnost za raspisivanje natječaja za upražnjeno radno mjesto nastavnika tjelesne i zdravstvene kulture (umjesto Željka Ivandića koji je otišao u mirovinu) dobila 10. ožujka 2016. godine. Škola je 16. ožujka 2016. godine raspisala natječaj za upražnjeno radno mjesto nastavnika tjelesne i zdravstvene kulture na neodređeno vrijeme s nepunim radnim vremenom 20 sati nastave tjedno. Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 24. ožujka 2016. godine. Na natječaj je pristiglo 10 prijava i svi kandidati ispunjavaju uvjete natječaja.

Za navedeno radno mjesto ravnatelj predlaže Kristinu Mijić, mag. kineziologije koja već radi u školi po ugovoru do 60 dana.

Nakon ravnateljevog obrazloženja članovi Školskog odbora nisu imali primjedbi na prijedlog i jednoglasno je donesena

ODLUKA

Daje se suglasnost na ravnateljevu odluku o zasnivanju radnog odnosa s izabranom kandidatkinjom Kristinom Mijić sukladno raspisanom natječaju.

Početak rada po ovom ugovoru je 4. travanj 2016. godine.

**Ad 4.**

- Odlaskom Željka Vlasca na duže bolovanje radno mjesto nastavnika tjelesne i zdravstvene kulture ostalo je upražnjeno. Ravnatelj je, kao zamjenu po ugovoru do 15 dana, primio Marina Bitunjca, mag. kineziologije. Sada predlaže da se s imenovanim sklopi ugovor na određeno vrijeme do povratka radnika na rad, odnosno do 60 dana bez raspisivanja natječaja, odnosno do kraja nastavne godine.

Budući da članovi Školskog odbora nisu imali primjedbi na ravnateljev prijedlog, jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s Marinom Bitunjcem.

Radni odnos Marinu Bitunjcu po ovom ugovoru počeo bi 19. travnja 2016. godine.

- Zbog odlaska dvije spremačice na duže bolovanje, preostale spremačice nisu u mogućnosti dovoljno skrbiti o čistoći škole. Iako postoji zabrana zapošljavanja na navedenom radnom mjestu, škola je od ministarstva zatražila suglasnost za prijem jedne spremačice na neodređeno i dvije spremačice na određeno radno vrijeme. U međuvremenu ravnatelj je po ugovoru do 15 dana primio Nikolinu Dulj, a kao zamjenu za Dariju Nahernick. Budući da je taj ugovor istekao, ravnatelj ponovno predlaže Nikolinu Dulj sada kao zamjenu za Mariju Butković, a po ugovoru do 60 dana bez raspisivanja natječaja.

Budući da članovi Školskog odbora nisu imali primjedbi na ravnateljev prijedlog, jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do 60 dana s Nikolinom Dulj.

Radni odnos Nikolini Dulj po ovom ugovoru počeo bi 12. travnja 2016. godine.

**Ad 5.**

Projektom STEM genijalci također je predviđena i nabava usluge izvođenja edukacije Kvalitetna škola i izrade priručnika Kvalitetna škola, a sredstva za nabavu usluge predviđena su i osigurana Projektom. Kako se i ovdje radi o nabavi čija je procijenjena vrijednost veća od 70.000,00 kuna, za početak postupka nabave navedene usluge potrebna je odluka Školskog odbora. Nakon kraće rasprave jednoglasno je donesena sljedeća

**ODLUKA**

o početku postupka nabave za usluge izvođenja edukacije Kvalitetna škola i izrade priručnika Kvalitetna škola u sklopu projekta STEM genijalci, procijenjene vrijednosti veće od 70.000,00 kuna bez PDV-a, a manje od 200.000,00 kuna bez PDV-a

1. Provest će se postupak nabave za usluge izvođenja edukacije Kvalitetna škola i izrade

priručnika Kvalitetna škola procijenjene vrijednosti 96.000 kuna. Usluga izvođenja

edukacije Kvalitetna škola i izrada priručnika Kvalitetna škola nalaze se u projektnom

elementu 1 Unaprjeđenje nastavničkih kompetencija za izradu i implementaciju

kurikuluma, proračunske stavke 11. i 12.

2. Sredstva za nabavu usluge iz točke 1. planirana su i osigurana iz Projekta STEM genijalci.

3. U povjerenstvo za provođenje postupka nabave gore navedene usluge imenuju se:

1. Lucija Brnić

2. Ines Martinović

3. Goran Knežević

4. Odluka stupa na snagu danom donošenja.

**Ad 6.**

Projektom STEM genijalci također je predviđena i nabava usluge tiska priručnika za nastavnike, a sredstva za nabavu i ove usluge predviđena su i osigurana Projektom. Kako se i ovdje radi o nabavi čija je procijenjena vrijednost veća od 70.000,00 kuna, za početak postupka nabave navedene usluge potrebna je odluka Školskog odbora. Nakon kraće rasprave jednoglasno je donesena sljedeća

**ODLUKA**

o početku postupka nabave za uslugu tiska priručnika za nastavnike u sklopu

projekta STEM genijalci, procijenjene vrijednosti veće od 70.000,00 kuna

bez PDV-a, a manje od 200.000,00 kuna bez PDV-a

1. Provest će se postupak nabave za uslugu tiska priručnika za nastavnike procijenjene

vrijednosti 180.000 kuna. Usluga tiska 5 različitih priručnika za nastavnike nalazi se u

projektnom elementu 2 Razvoj fakultativnih kurikuluma iz područja STEM-a i ICT-a,

proračunska stavka 18.

2. Sredstva za nabavu usluge iz točke 1. planirana su i osigurana iz Projekta STEM genijalci.

3. U povjerenstvo za provođenje postupka nabave gore navedene usluge imenuju se:

1. Lucija Brnić

2. Ines Martinović

3. Goran Knežević

4. Odluka stupa na snagu danom donošenja.

Sjednica završena u 14 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.